Madagaskara apuso

La Madagaskara apuso, Madagaskara nigra apuso aŭ Madagaskara apodo (Apus balstoni), estas mezgranda birdo, laŭ aspekto simila al hirundo aŭ murhirundo. Ĝi estas, tamen, tute nerilata al tiuj paseroformaj specioj, ĉar la apusoj estas en la ordo Apodoformaj. La simileco inter tiuj grupoj estas konsekvenco de konverĝa evoluo respegulante similajn vivmanierojn. Apusoj havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero, kaj pasigas la plejparton de sia vivo en la aero, manĝante insektojn, kiujn ili kaptas per siaj bekoj. Ili eĉ trinkas dumfluge.

Ĝi estas endemia de Madagaskaro kaj Komoroj.

Habitato
Ĝiaj naturaj vivejoj estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montarbaroj.

Subspecioj
 A. b. balstoni – Madagaskaro
 A. b. mayottensis – Komoroj

 Referencoj 

 Swifts de Chantler kaj Driessens, 
 Sinclair, Hockey kaj Tarboton, SASOL Birds of Southern Africa, 

Eksteraj ligiloj

Kategorio:Apusedoj
Kategorio:Birdoj de Afriko
Kategorio:Birdoj de Madagaskaro